麥詩敏

麥詩敏曾經係香港無綫電視嘅記者、新聞報導員，做過無綫新聞台首席主播。

簡歷
麥詩敏阿爸係前《警訊》主持麥振江 (曾客串電影《對倒》，戲中扮演一位總警司)。

麥詩敏中學讀德望學校，預科讀英國Talbot Heath School，大學喺香港科技大學工商管理系畢業。佢2009年客串過香港電台《警訊》模擬片段嘅角色。2012年同2014年，佢分別做過迪士尼同路威酩軒實習生。2015年4月加入無綫新聞做互動新聞台主播，12月開始主持《天氣報告》，2016年6月開始主持《星期日香港早晨》。
2023年6月正式離開TVB同無綫新聞台。

搞笑嘢
2015年6月19號，麥詩敏報道新沙士嘅新聞嗰時食螺絲，將「中東呼吸綜合症」讀成「中東呼吸中級綜合 呼吸中東 呼 中級呼吸 中東呼吸綜合症」。

詩敏
香港人
無綫電視新聞報導員
德望學校舊生
香港科技大學舊生